Angyalszem :)
Pirítós tükörtojással :)
Brokkolifőzelék sült csirkemellel :)
Sajtos pogácsa :)
Egyszerű sajtkrémleves! :)
Amaretti-az olaszok mandulás habcsókja! :)
Pár éve Anyukámtól kaptam jó pár szakácskönyvet,amikből még Ő is tanúlt sütni-főzni. Ez a sörkifli recept is az egyik szakácskönyvéből való. Kívül ropogós,belül nagyon puha,omlós a tésztája. :)
Elkészítése: A langyos tejben egy csipet cukorral futtassuk fel az élesztőt. Az átszitált lisztben keverjük el a sót, adjuk hozzá a tojást, tejfölt, olajat, majd a felfuttatott élesztővel dagasszuk be a tésztát. Lágy tésztát kell kapnunk, de ha még ragacsosnak érezzük, adhatunk hozzá pici lisztet. Letakarva kelesszük duplájára. A tésztát vegyük ketté és mindkét gombócot külön-külön lisztezett felületen nyújtsuk kör alakúra. Kb. 16-16 cikkre osszuk mindkettőt. A cikkeket tekerjük fel és formázzuk kiflivé. Tegyük őket sütőpapíros tepsire, pici hézagot hagyva közöttük. Még kelesszük őket kb. 10-15 percig. A tojássárgáját keverjük el 1 ek vízzel és kenjük le vele a kifliket, majd szórjuk meg őket köménymaggal ( de használhatunk szezámmagot,reszelt sajtot is.) Előmelegített 180°C-os sütőben süssük meg őket 15-20 perc alatt.
Szép délutánt kívánok Mindenkinek! :)
Címkék: sörkifli
Posztolta Ízek a konyhámból 16:13 0 Hozzászólás
Ez az egyik kedvenc aprósüti receptem! Tésztája nagyon finom,omlós. Bármilyen lekvárral tölthetjük,de mi baracklekvárral szeretjük a legjobban. :)
10 dkg baracklekvár (de bármilyen más ízű is lehet)
Elkészítése: A lisztet összevegyítjük a sóval, a cukrokkal, a reszelt narancshéjjal és hozzáadjuk a tojássárgákat, majd a feldarabolt hideg margarint. Összegyúrjuk a tésztát: először csak morzsolgatjuk a margarint a lisztes keverékkel, egy darabig úgy fog tűnni, mintha nem állna össze, majd egyszercsak gyönyörű összegyúrt tésztagombócot kapunk. :) 1 órát hűtőben pihentetjük. Diónyi méretű golyókat gyúrunk, sütőpapírral bélelt tepsibe rakjuk, közepükbe ujjunkkal mélyedést nyomunk. A mélyedésekbe lekvárt töltünk, és 200 °C-on 12-15 perc alatt megsütjük.
Jó sütögetést kívánok Mindenkinek! :)
Címkék: angyalszem aprósütemény
Posztolta Ízek a konyhámból 17:15 0 Hozzászólás
A cukkinis lecsó nagyon hamar összedobható akár vacsorára is. Finom és a friss zöldségektől nagyon egészséges. :)
Elkészítése: A vöröshagymákat aprítsuk fel. A paradicsomok héját húzzuk le ( ha forrásba lévő vízbe tesszük őket kb. 1 percre,akkor a héját könnyen le tudjuk húzni), majd vágjuk őket apró kockákra. A cukkiniket is hámozzuk meg, távolítsuk el a magjait és ezeket is vágjuk apró kis kockákra. A vöröshagymát pároljuk meg kevés olajon, tegyük rá a cukkinit és pirítsuk őket pár percig magasabb lángon. Sózzuk és fűszerezzük ízlés szerint. Öntsük fel pici vízzel és a lángot mérsékelve, lefedve pároljuk puhára. Ekkor kerül bele a felkockázott paradicsom, amivel készre főzzük.
Mindenképp próbáljátok ki! :)
Címkék: cukkínis lecsó
Posztolta Ízek a konyhámból 19:49 0 Hozzászólás
Férjem egyik kedvenc reggeli receptjét hoztam el Nektek. :) Hamar összedobható és nagyon finom! :)
Hozzávalók egy darab szendvicshez:
mustár,ketchup,majonéz ízlés szerint
Elkészítése: A toast kenyereket pirítsuk meg,a párizsi szeleteket pici olajon süssük meg. Készítsük el a tükörtojást, picit sózzuk meg. Az egyik toast kenyeret kenjük meg a mustár,ketchup,majonéz keverékével ízlés szerint. Erre tegyük rá a két szelet párizsit,majd a tükörtojást és fedjük be a másik szelet pirított kenyérrel,aminek az egyik felét szintén kenjük meg a mustár,ketchup,majonéz keverékével. És már kész is ez az Isteni finom és nagyon laktató reggeli. ;)
Címkék: pirítós tükörtojással
Posztolta Ízek a konyhámból 18:36 0 Hozzászólás
Bő fél óra alatt elkészíthető ez a finom,omlós keksz. Fogyaszthatjuk délutáni kávé vagy tea mellé,de tökéletes reggeli egy pohár hideg tejjel is ! :)
Elkészítése: Egy tálba tegyük bele az összes hozzávalót, majd gyúrjuk össze úgy, hogy egy sima homogén masszát kapjunk. A masszából formázzunk diónyi golyókat, majd egymástól távolabb helyezzük őket sütőpapírral bélelt tepsibe. Ezután kicsit lapítsuk le a golyókat, majd egy villa hátával egymásra merőlegesen nyomjunk rájuk mintát. Helyezzük őket előmelegített sütőbe és süssük őket 170 ° C-on kb. 15 percig. A sütőből kivéve a tepsin hagyjuk őket kihűlni, hogy teljesen megszilárduljanak és jó ropogósak legyenek! :)
Címkék: omlós mogyoróvajas keksz
Posztolta Ízek a konyhámból 18:46 0 Hozzászólás
Mi nagyon imádjuk a brokkolit. Sok módja van az elkészítésének: nagyon finom párolva köretként,csirkemellre rakva sok sajttal vagy éppen főzelékként- aminek a receptjét most elhoztam Nektek! Nagyon selymes,krémes az állaga és Isteni finom! ;)
1 közepes brokkoli (lehet fagyasztott is)
ételízesítő,só,bors- ízlés szerint
Elkészítése: A brokkolit lobogó sós vagy vegetás vízbe puhára főzzük. A hagymákat megpucoljuk és apróra vágjuk. A felkockázott,sózott, borsozott csirkemellet a felhevített vaj és olaj keverékén pár perc alatt pirosra sütjük. Kiszedjük és melegen tartjuk. A visszamaradt zsiradékon a hagymákat üvegesre pároljuk. Hozzáadjuk a brokkolit,sót,borsot. Felöntjük a vízzel,hozzáadjuk a citromlevet és a késhegyni szódabikarbónát,hogy szép zöld maradjon, majd összefőzzük. Botmixerrel pürésítjük, pár szem brokkolit félreteszünk a tálaláshoz. A tejfölt simára keverjük a tejszínnel,liszttel és egy kevés főzőlével. Kevergetve a pépesített brokkolihoz öntjük és besűrítjük, majd összeforraljuk. Csirkemell kockákkal vagy akár reszelt sajttal tálaljuk!
Készítsétek el mindenképpen! ;)
Címkék: brokkolifőzelék
Posztolta Ízek a konyhámból 18:03 0 Hozzászólás
Kívül ropogós, belül puha omlós! :)
1 késhegyni cukor
Elkészítése: A langyos tejben keverjük el a cukrot, majd futassuk fel benne az élesztőt. Ezután minden hozzávalót tegyünk hozzá, gyúrjuk sima tésztává. Nyújtsjuk ki kb. 1 cm-re, enyhén lisztezett deszkán. Rácsozzuk be és szagassuk ki. Tegyük őket tepsibe, majd kenjük meg a tetejüket a felvert tojással és szórjuk meg reszelt sajttal.
Előmelegített sütőben süssük meg 190 °C-on kb. 15-20 perc alatt.
Mindenképp próbáljátok ki ezt a receptet, isteni finom! :)
Posztolta Ízek a konyhámból 21:33 0 Hozzászólás
A tejszín igazán selymessé, míg a füstölt sajt karakteressé teszi ezt a krémlevest. Gyorsan elkészíthető,tökéletes választás ebédre vagy akár vacsorára is. :)
20 dkg reszelt sajt ( én 10dkg trapistát,10 dkg füstölt sajtot tettem bele)
1 liter alaplé (vagy két leveskocka 1 liter vízben felfőzve)
Elkészítése: A sajtokat reszeld le, majd tedd őket félre. Ha nem alapléből készíted a levest, akkor a leveskockákat főzd fel a vízzel. Egy lábasban olvaszd fel a vajat, majd enyhén piritsd meg rajta a lisztet. Ezután add hozzá a sajtokat, fűszerezd és öntsd fel először egy deci alaplével, majd ha elolvadtak a sajtok, egy botmixerrel dolgozd homogén masszává az egészet.
Ezután add hozzá a maradék levest még egyszer keverd át a botmixerrel és add hozzá a tejszínt is. Picit forrald össze őket és izesítsd még, ha szükséges. Tálald reszelt sajttal vagy pirított kenyérkockákkal. :)
Címkék: sajtkrémleves
Posztolta Ízek a konyhámból 20:10 0 Hozzászólás
Ezzel az amaretti recepttel picit közelebb hozom nektek Olaszországot! ;)
Válaszd szét a tojásokat, tedd egy tálba a fehérjét, és egy csipet sóval verd kemény habbá. Add hozzá a cukrot, csepegtess bele kevés mandulaaromát, majd verd tovább. Apránként adagold hozzá a mandulalisztet és óvatosan keverd addig, amíg a massza homogén nem lesz. Ügyelj arra, hogy a hab ne törjön össze.
A tésztát töltsd át habzsákba, és nyomj belőle kisebb halmokat egy sütőpapírral kibélelt tepsire, egymástól nagyobb távolságra. Előmelegített sütőben, 180 °C-on süsd meg kb. 15 perc alatt. Tálaláskor szórd meg porcukorral.
Címkék: amaretti
Posztolta Ízek a konyhámból 21:26 0 Hozzászólás